कर्णसंगिनी में दिखेंगी सायंतनी घोष | dunvalleymail
Home Filmy कर्णसंगिनी में दिखेंगी सायंतनी घोष
अभिनेत्री सायंतनी घोष आगामी टीवी शो कर्ण संगिनी में कर्ण की मां कुंती का किरदार निभाएंगी। वर्ष 2०13 में आए महाभारत में सत्यवती की भूमिका निभाने के बाद निर्माताओं ने उन्हें कर्णसंगिनी में शामिल किया है। यह महाभारत की पृष्ठभूमि पर आधारित है और कर्ण एवं उनकी पत्नी उरुवी की अनकही कहानी है।
सायंतनी ने एक बयान में कहा, मैंने यह भूमिका को इसलिए हां कहा, क्योंकि कुंती के किरदार की बहुत सारे रूप हैं, जो मेरे लिए बहुत चुनौतीपूर्ण हैं। मैंने पिछले महाभारत में सत्यवती का किरदार निभाया था और मैं अकेली हूं, जिसे कास्ट से बरकरार रखा गया है। उन्होंने कहा, लेकिन यह एक काल्पनिक कहानी है, जो उरुवी की कहानी को उजागर करेगी – एक बहिष्कृत रानी, जिन्होंने अर्जुन के बजाए कर्ण को चुना। शो अलग है और मुझे उम्मीद है कि दर्शक इसे पसंद करेंगे। कर्णसंगिनी जल्द ही स्टार प्लस पर प्रसारित किया जाएगा।
Previous articleदर्शकों की उम्मीदें पूरी करना चाहता हूं : गुलशन देवय्या
Next articleदुलकर सलमान संग काम करना चाहती हूं: फ्लोरा सैनी